Τρομοκρατική επίθεση στο ξενοδοχείο Ασάσεϊ

Στις 12 Ιουλίου 2019 πραγματοποιήθηκε τρομοκρατική επίθεση στο ξενοδοχείο Ασάσεϊ, στη πόλη Κισμάγιο, στη νότια Σομαλία. Από την επίθεση, που έγινε από μέλη της ισλαμιστικής οργάνωσης Αλ-Σαμπάμπ, 27 άνθρωποι έχασαν τη ζωή τους και 56 τραυματίστηκαν.https://www.nbcnews.com/news/world/least-one-american-among-27-dead-terrorist-attack-hotel-somalia-n1029561

Η επίθεση ξεκίνησε όταν ένας από τους τρομοκράτες έπληξε την είσοδο του ξενοδοχείου με ένα παγιδευμένο αυτοκίνητο και στη συνέχεια άλλα τέσσερα  τουλάχιστον μέλη της οργάνωσης, που έφεραν όπλα, μπήκαν στο κτίριο. Ακολούθησε πολιορκία του κτιρίου από δυνάμεις του στρατού και της αστυνομίας, που κράτησε 14 ώρες. Τελικά οι δυνάμεις ασφαλείας σκότωσαν δύο από τους τρομοκράτες και συνέλαβαν τον έναν.https://abcnews.go.com/International/prominent-journalist-unnamed-american-26-dead-somalia-hotel/story?id=64316683

Κατά τη διάρκεια της επίθεσης έχασαν τη ζωή τους μεταξύ άλλων: ο Πρωθυπουργός του ομόσπονδου κρατιδίου της Τζουμπαλάντ (Jubaland), στη νότια Σομαλία, Mohamed Ismail Shuriye, ο υποψήφιος πρόεδρος στις επικείμενες εκλογές στο κρατίδιο της Τζουμπαλάντ, Mohamed Ismaael, η Σομαλοκαναδή ακτιβίστρια και στέλεχος μέσων ενημέρωσης, σύμβουλος μάρκετινγκ και επιχειρηματίας Χόνταν Ναλάγιε (Hodan Nalayeh) και ο σύζυγός της, ο Σομαλός φωτογράφος Μοχάμεντ Σάλαλ Όμαρ, ο δημοσιογράφος της SBC TV Mohamed Ga'anadhere και ο Abdifatah Mohamed, από το γραφείο του Διεθνούς Οργανισμού Μετανάστευσης στη Σομαλία. Επίσης σκοτώθηκαν τρεις Κενυάτες, τρεις Τανζανοί, δύο Αμερικανοί και ένας Βρετανός.https://www.standard.co.uk/news/world/briton-among-26-people-killed-in-hotel-terror-attack-in-somalia-a4189101.html

Την επίθεση καταδίκασαν πολλές χώρες και ο Ο.Η.Ε., ενώ το Στέιτ Ντιπάρτμεντ εξέφρασε τα ειλικρινή συλλυπητήρια στις οικογένειες των θυμάτων και ευχήθηκε ταχεία ανάρρωση στους τραυματίες.

 Παραπομπές 

Κατηγορία:Τρομοκρατία στη Σομαλία